«Մենք նաեւ մեր շնորհակալութիւնն ենք յայտնում Սիրիայի հիւրընկալ ժողովրդին: 100 տարի առաջ սիրիացի ժողովուրդը ընդունելով Օսմանեան Կայսրութիւնում իրագործուած ցեղասպանութիւնից մազապուրծ բազմահազար հայերին, հնարաւորութիւն տուեց վերջիններին ապրելու, ստեղծագործելու եւ իրենց հետ հաւասար շէնացնելու Սիրիան: Եթէ չլինէր սիրիացիների ջերմ վերաբերմունքն ու ծանրագոյն օրեր ապրող հայութեան օժանդակելու պատրաստակամութիւնը, մենք այսօր այստեղ չէինք լինի եւ չէինք ունենայ այն ծաղկուն համայնքը, որ ունէինք նախքան պատերազմը: